Carcaixent finalitza el seu IV Pla Municipal de Prevenció de les Addiccions i aprova el V Pla per al període 2025-2028
25 de desembre de 2024

Carcaixent

El Ple de l'Ajuntament de Carcaixent va aprovar per unanimitat el passat 27 de novembre de 2024 el V Pla Municipal de Prevenció de les Addiccions, que estarà vigent durant el període 2025-2028. Este nou pla dona continuïtat a les línies de treball establertes pel IV Pla Municipal de Prevenció de les Addiccions (2021-2024), que ara conclou, incorporant noves estratègies per a abordar els reptes emergents en la prevenció d'addiccions al municipi.

Durant els quatre anys de vigència del IV Pla, s’han dut a terme nombroses accions en els àmbits escolar, familiar, comunitari, assistencial i d’oci. Destaquen els tallers preventius per a escolars, les campanyes de sensibilització dirigides a les famílies i la col·laboració amb entitats locals per a reduir factors de risc associats al consum de drogues i altres conductes addictives. L’avaluació del pla ha evidenciat èxits importants, com la participació de l’alumnat en activitats preventives, així com àrees de millora, especialment en la  i la coordinació entre els diferents agents implicats.

El V Pla Municipal de Prevenció de les Addiccions (2025-2028), aprovat recentment, integra les lliçons apreses del pla anterior i incorpora nous objectius i accions per a respondre a les necessitats detectades. Este pla se centra en fomentar hàbits saludables, reforçar la prevenció en l’àmbit escolar i comunitari i oferir suport als grups més vulnerables davant el risc d’addiccions.

Amb la finalització del IV Pla i l’inici del nou, Carcaixent reafirma la seua aposta per promoure una societat més conscient i preparada per a fer front als reptes associats a les addiccions.

UPCCA Carcaixent